Folketing
2005-11-09

Torben Hansens indledning tillader jeg mig at glæde mig over, at der ikke engang vil gå en uge, ja, måske ikke engang en dag, inden vi får en tilkendegivelse af, at der er en meget stor ordre på vej til Vestas. Hr. Torben Hansen kan ikke forestille sig, hvor glad jeg er over de pressemeddelelser, der kommer næsten hver dag. Jeg har også god lejlighed til at følge kursudviklingen på Vestas' aktier, og det er jo en ren fornøjelse, så der går heldigvis mange ordrer til Vestas. Med hensyn til regeringens planer for udbygningen af vedvarende energi fremgår de af »Energistrategi 2025«, som vi fremlagde i juni måned. Anvendelsen af vedvarende energi i Danmark er stigende, og regeringen forventer, at anvendelsen af vedvarende energi vil stige yderligere frem mod år 2025. Med hensyn til de kommende to havvindmølleparker, har Energi E2 vundet koncessionen på Horns Rev, og parken forventes at blive sat i drift i 2009. Den næste park ved Rødsand er netop blevet udbudt, og ifølge udbudsbetingelserne er det forventningen, at parken kan tilsluttes nettet i 2010.